
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1059 

27 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση-συμπλήρωση του Οργανισμού του Γενι¬ 
κού Νοσοκομείου Νίκαιας Πειραιά «ΑΓΙΟΣ ΠΑΝΤΕ- 


ΛΕΗΜΩΝ». 1 

Τροποποίηση-συμπλήρωσητου Οργανισμού του Γενι¬ 
κού Νοσοκομείου Πειραιά «ΤΖΑΝΕΙΟ» . 2 


Τροποποίηση της ΔΥ1 δ/89458/15.1.2004 Ο.Ε. (Φ.Ε.Κ. 
1576/20.10.2004 τ. Β’) απόφασης Συγκρότησης 
Συμβουλίων Επιλογής και Αξιολόγησης Διευθυ¬ 
ντών Ιατρών Ε.Σ.Υ. 3 

Τροποποίηση της ΔΥ1δ/6422/31.1.2005 (ΦΕΚ 151/ 

7.2.2005 τ. Β’) απόφασης Συγκρότησης του Τέταρ¬ 

του Περιφερειακού Συμβουλίου, Επιλογής και 
Αξιολόγησης των Επιμελητών Α’ και Β’ Ιατρών 
Ε.Σ.Υ. αρμόδιο για την περιοχή ευθύνης των 
Δ.Υ.ΠΕ. Δυτικής Ελλάδας, Πελοποννήσου, Ηπεί¬ 
ρου και Ιονίων Νήσων, με έδρα του την έδρα της 
Δ.Υ.ΠΕ. Δυτικής Ελλάδας. 4 

Τροποποίηση της ΔΥ1 δ/39334/3.5.2005 (ΦΕΚ 623/ 

10.5.2005 τ. Β’) απόφασης Συγκρότησης του Τέ¬ 

ταρτου Περιφερειακού Συμβουλίου Επιλογής και 
Αξιολόγησης των Επιμελητών Α’ και Β’ Ιατρών 
Ε.Σ.Υ. αρμόδιο για την περιοχή ευθύνης των 
Δ.Υ.ΠΕ. Δυτικής Ελλάδας, Πελοποννήσου, Ηπεί¬ 
ρου και Ιονίων Νήσων, με έδρα του την έδρα της 
Δ.Υ.ΠΕ. Δυτικής Ελλάδας. 5 

Συμπλήρωση του Τέταρτου Περιφερειακού Συμβουλί¬ 
ου Επιλογής και Αξιολόγησης των Επιμελητών Α’ 
και Β’ Ιατρών Ε.Σ.Υ., αρμόδιο για την περιοχή ευθύ¬ 
νης των Δ.Υ.ΠΕ. Δυτικής Ελλάδας, Πελοποννήσου, 
Ηπείρου και Ιονίων Νήσων, με έδρα του την έδρα 


της Δ.Υ.ΠΕ. Δυτικής Ελλάδας. 6 

Συγκρότηση Εθνικής Επιτροπής Πανδημίας Γρίπης .. 7 

Σύσταση Αμιγούς Δημοτικής Επιχείρησης με την επω¬ 
νυμία «Αναπτυξιακή Δημοτική Επιχείρηση Δ. Μό- 
βρης (Α.Δ.Ε.Μ.)» του Νομού Αχαιός. 8 


ΑΠΟΦΑΣΕΙ Σ 

Αριθ.Υ4α/37209 (1) 

Τροποποίηση-συμπλήρωσητου Οργανισμού του Γενικού 
Νοσοκομείου Νίκαιας Πειραιά «ΑΓΙΟΣ ΠΑΝΤΕΛΕΗ- 
ΜΩΝ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του άρθρου 13 του υπ’ αριθμ. 95/2000 (ΦΕΚ Α'/76) 
π.δ/τος «Οργανισμός του Υπουργείου Υγείας και Πρόνοι¬ 
ας», όπως τροποποιήθηκε και συμπληρώθηκε με το 
π.δ/γμα299/2000 (ΦΕΚΑ'/240). 

β. Του άρθρου 8 του υπ’ αριθμ. 87/1986 π.δ/τος «Ενιαίο 
Πλαίσιο Οργάνωσης Νοσοκομείων» (ΦΕΚ Α'/32). 

γ) Τις διατάξεις του άρθρου 6 του ν. 2889/2001 «Βελ¬ 
τίωση και εκσυγχρονισμός του Εθνικού Συστήματος Υγεί¬ 
ας και άλλες διατάξεις» (ΦΕΚ Α'/37). 

δ) Τις διατάξεις της παρ. 2 του άρθρου 1 του ν. 
2469/1997, (ΦΕΚ 38/Α/1997) και το γεγονός ότι από τις 
διατάξεις της παρούσας απόφασης θα προκληθεί, σε βά¬ 
ρος του κρατικού προϋπολογισμού, ετήσια δαπάνη 
ύψους3120 Ευρώ, περίπου (Ε.Φ 15-210, ΚΑΕ 0200). 

2. Την υπ’ αριθμ. Υ1/10.3.2004 απόφαση του Πρωθυ¬ 
πουργού «Μεταβολή τίτλων Υπουργείων και καθορισμός 
της σειράς τάξης των Υπουργείων» (ΦΕΚ Β'/513). 

3. Το υπ’ αριθμ. 81/2002 π.δ/γμα «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ Α'/57). 

4. Την υπ’ αριθμ. 14650/ΔΙΟΕ 85/17.3.2004 απόφαση 
ανάθεσης αρμοδιοτήτων στους Υφυπουργούς Οικονο¬ 
μίας και Οικονομικών (ΦΕΚ Β'/519). 

5. Την υπ’ αριθμ. ΔΙΔΚ/Φ.1/2/6139/23.3.2004 απόφαση 
ανάθεσης αρμοδιοτήτων στους Υφυπουργούς Εσωτερι¬ 
κών Δημόσιας Διοίκησης και Αποκέντρωσης (ΦΕΚ 
Β'/517). 

6. Την υπ’ αριθμ. 12/29.3.2005 απόφαση του Δ. Σ. του Γ 
Πε.Σ.Υ.Π. Αττικής, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η υπ’ αριθμ. Α3β/οικ 14141 (ΦΕΚ 901/Β/1986) υπουργι¬ 
κή απόφαση «ΑΝΑΜΟΡΦΩΣΗ ΟΡΓΑΝΙΣΜΟΥ ΤΟΥ ΓΕΝΙ¬ 
ΚΟΥ ΝΟΣΟΚΟΜΕΙΟΥ ΝΙΚΑΙΑΣ ΠΕΙΡΑΙΑ ΑΓΙΟΣ ΠΑΝΤΕ- 
ΛΕΗΜΩΝ», η οποίατροποποιήθηκε και συμπληρώθηκε με 
τις Αποφάσεις Υ4α/οικ.2288 (ΦΕΚ 199/Β/1993), Α3β/563 
(ΦΕΚ 78/Β/1991), Α1α/15201/1998 (ΦΕΚ 1227/Β/1999), 
Α1 α/10108/1999 (ΦΕΚ 2241/Β/1999), Υ4α/11145/1994 
(ΦΕΚ 373/Β/1995) και Υ4α/οικ. 4423 (ΦΕΚ 299/Β/2001), 
τροποποιείται και συμπληρώνεται όπως παρακάτω: 

Άρθρο μόνο 

1. Στο άρθρο 6 , «Διάκριση Υπηρεσιών», στην 1η παρά¬ 
γραφο, προστίθεται ως περίπτωση (δ) η Υπηρεσία Πλη¬ 
ροφορικής. 

Κατά τα λοιπά, το τροποποιούμενο άρθρο παραμένει 
ως έχει. 

2. Στο άρθρο 9 «Διάρθρωση Διοικητικής Υπηρεσίας», η 
3η παράγραφος αναδιατυπώνεται ως εξής: 

“3. Η Υποδιεύθυνση Οικονομικού στα τμήματα: 

α. Οικονομικού 

β. Διατροφής 

και στα αυτοτελή γραφεία: 

α. Επιστασίας 

β. Ιματισμού”. 

Κατά τα λοιπά, το τροποποιούμενο άρθρο παραμένει 
ως έχει. 

3. Προστίθεται άρθρο 9Α «Διάρθρωση Υπηρεσίας Πλη¬ 
ροφορικής» ως εξής: 

«Άρθρο 9Α 

Διάρθρωση Υπηρεσίας Πληροφορικής 

Η Υπηρεσία Πληροφορικής αποτελεί Διεύθυνση, και 
διαρθρώνεται στα παρακάτω τμήματα: 

1. Τμήμα Λειτουργίας και Διαχείρισης Λογισμικών 
Εφαρμογών (εοίΙννεΓθ). 

2. Τμήμα Λει-τουργίας και Διαχείρισης Δικτύων και Εξο¬ 
πλισμού (03Γ0νν3Γθ). 

3. Τμήμα Οργάνωσης/Ανάπτυξης Ειδικών Εφαρμογών 
και Στατιστικής Επεξεργασίας Δεδομένων.» 

4. Στο άρθρο 10 «Αρμοδιότητες Υπηρεσιών» επέρχο¬ 
νται παρακάτω τροποποιήσεις: 

α) καταργείται η περίπτωση η της παραγράφου 4, 
β) η υφιστάμενη παράγραφος (5) αναριθμείται σε πα¬ 
ράγραφο 6 και 

γ) προστίθεται νέα παρ. 5 ως εξής: 

«5. Αρμοδιότητες της Διεύθυνσης Πληροφορικής 
Οι αρμοδιότητες της Διεύθυνσης Πληροφορικής, κατά 
τμήμα, είναι οι εξής: 

1. Τμήμα Λειτουργίας και Διαχείρισης Λογισμικών 
Εφαρμογών (δΟΡΤΙΑ/ΑΒΕ): 

• Η εγκατάσταση κάθε νέας εφαρμογής πληροφορικής 
και η έναρξη λειτουργίας της. 

• Η διαχείριση της κάθε εφαρμογής από συστηματικής 
και λειτουργικής πλευράς. 

• Η εκπαίδευση του προσωπικού του νοσοκομείου και 
η αποτελεσματική εκμετάλλευση των συστημάτων πλη¬ 
ροφορικής. 

• Η συνεχής παρακολούθηση των νέων τεχνολογιών 
και η αξιολόγηση της δυνατότητας αξιοποίησής τους από 
το Νοσοκομείο. 

• Οι περιοδικές και ετήσιες εκθέσεις λειτουργίας. 

2. Τμήμα Λειτουργίας και Διαχείρισης Δικτύων και Υπο¬ 
λογιστών (ΗΑΒΟννΑΡΙΕ): 


Έχει την ευθύνη για: 

• τη διαχείριση και λειτουργία του πληροφορικού εξο¬ 
πλισμού, την βελτιστοποίηση της αξιοποίησης του εξο¬ 
πλισμού σε συνάρτηση και με τις εφαρμογές που λει¬ 
τουργούν σε κάθε τμήμα του εξοπλισμού, 

• την εγκατάσταση και συντήρηση τοπικού ή ευρύτε¬ 
ρου δικτύου υπολογιστών, 

• τη διαχείριση της πρόσβασης των χρηστών στο δί¬ 
κτυο, 

• τη διαχείριση της επικοινωνίας του εσωτερικού δικτύ¬ 
ου με εξωτερικά δίκτυα 

• την προστασία του δικτύου και την αριστοποίηση των 
πόρων του δικτύου (δίσκων κλπ) 

• τη διαχείριση της απόδοσης του δικτύου και τη σχε¬ 
δίαση της επέκτασης του δικτύου. 

• την κατάρτιση μελετών και τεχνικών προδιαγραφών 
για την προμήθεια εξοπλισμού πληροφορικής (Η/Υ, 3ΆΛ/, 
3Υ5ΤΕΜ 3/ννκ.λπ.). 

3. Τμήμα Οργάνωσης/Ανάπτυξης Ειδικών Εφαρμογών 
και Στατιστικής Επεξεργασίας Δεδομένων (ΡΒ0ΘΕ0Τ5 / 
ΩΑΤΑ): 

• Αναπτύσσει περιορισμένης έκτασης εφαρμογές για: 

• την επέκταση της λειτουργικότητας του δικτύου και των 
υποσυστημάτων της ιατρικής και διοικητικής υπηρεσίας, 

• την προσαρμογή ειδικών πακέτων λογισμικού, για πε¬ 
ριορισμένης έκτασης εφαρμογές, 

• την παρακολούθηση των δεικτών ιατρο-νοσηλευτικής 
και διοικητικο-οικονομικής λειτουργίας του νοσοκομείου 

• την πρόσβαση στο διαδίκτυο. 

• Καταρτίζει το Στρατηγικό Πλάνο Πληροφορικής, με 
βάση τους γενικότερους στρατηγικούς στόχους του Νο¬ 
σοκομείου, αλλά και τις ειδικότερες λειτουργικές ανά¬ 
γκες του. 

• Παρακολουθεί την υλοποίηση του Στρατηγικού Πλά¬ 
νου και ενημερώνεται για την πορεία των έργων πληρο¬ 
φορικής, των τυχόν προβλημάτων ή καθυστερήσεων ή 
ακόμη και για τυχόν αποκλίσεις από τον αρχικά προβλε- 
πόμενο προϋπολογισμό έργων. 

• Υποβάλλει και δέχεται προτάσεις προς και από τα αρ¬ 
μόδια τμήματα για την εκπόνηση των μελετών και την πα¬ 
ρακολούθηση των διαδικασιών που σχετίζονται με την 
εγκατάσταση των νέων συστημάτων πληροφορικής, 

• Είναι υπεύθυνο για τη λήψη και γενικά τη συλλογή 
πληροφοριών από τα διάφορα υποσυστήματα του νοσο- 
κο-μείου για την διοίκηση και την ιατρική υπηρεσία.» 

Κατά τα λοιπά το τροποποιούμενο άρθρο παραμένει ως 
έχει. 

5. Στο άρθρο 15 «Προϊστάμενοι Υπηρεσιών», γίνονται οι 
παρακάτω τροποποιήσεις: 

α) στην παρ. 4 καταργείται η περίπτωση (στ) 

β) η υφιστάμενη παράγραφος 5 αναριθμείται σε παρά¬ 
γραφο 6 και 

γ) Προστίθεται νέα παράγραφος 5 ως εξής: 

«5. Στη Υπηρεσία Πληροφορικής προΐστανται: 

α) Στη Διεύθυνση υπάλληλος της κατηγορίας ΠΕ του 
κλάδου Πληροφορικής. 

Στα τμήματα Λειτουργίας και Διαχείρισης Λογισμικών 
Εφαρμογών, Διαχείρισης Δικτύων και Εξοπλισμού και ορ- 
γάνωσης/ανάπτυξης Ειδικών Εφαρμογών και Στατιστικής 
Επεξεργασίας δεδομένων, υπάλληλοιτης κατηγορίας ΠΕ 
του κλάδου Πληροφορικής ή του κλάδου ΠΕ Στατιστικής 
ή κατηγορίας ΤΕ του κλάδου Πληροφορικής και εν ελλεί¬ 
ψει, υπάλληλοιτης κατηγορίας ΔΕ του κλάδου Προσωπι¬ 
κού Ηλεκτρονικών Υπολογιστών. 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Κατά τα λοιπά τα τροποποιούμενο άρθρο παραμένει ως 
έχει.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΝΙΚ. ΚΑΚΛΑΜΑΝΗΣ 
-♦- 

Αριθ.Υ4α/35991 (2) 

Τροποποίηση-συμπλήρωσητου Οργανισμού του Γενι¬ 
κού Νοσοκομείου Πειραιά «ΤΖΑΝΕΙΟ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α.Τουάρθρου 13τουπ.δ/τος95/2000 (ΦΕΚΑ776) «Ορ¬ 
γανισμός του Υπουργείου Υγείας και Πρόνοιας», όπως 
τροποποιήθηκε και συμπληρώθηκε με το π. δ/γμα 
299/2000 (ΦΕΚΑ7240). 

β. Του άρθρου 8 του π.δ/τος 87/1986 «Ενιαίο Πλαίσιο 
Οργάνωσης Νοσοκομείων» (ΦΕΚ Α'/32). 

γ) Τις διατάξεις του άρθρου 6 του ν. 2889/2001 «Βελ¬ 
τίωση και εκσυγχρονισμός του Εθνικού Συστήματος Υγεί¬ 
ας και άλλες διατάξεις» (ΦΕΚ Α’/37). 

δ) Τις διατάξεις της παρ. 2 του άρθρου 1 του ν. 
2469/1997, (ΦΕΚ 38/Α/1997) και το γεγονός ότι από τις 
διατάξεις της παρούσας απόφασης θα προκληθεί, σε βά¬ 
ρος του κρατικού προϋπολογισμού, ετήσια δαπάνη πο¬ 
σού 3120 Ευρώ, περίπου (Ε.Φ. 15-210, ΚΑΕ 0200). 

2. Την υπ’ αριθμ. Υ1/10.3.2004 απόφαση του Πρωθυ¬ 
πουργού «Μεταβολή τίτλων Υπουργείων και καθορισμός 
της σειράς τάξης των Υπουργείων» (ΦΕΚ Β'/513). 

3. Το υπ’ αριθμ. 81/2002 π. δ/γμα «Συγχώνευση των Υπο- 
οργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ Α’/57). 

4. Την υπ’ αριθμ. 14650/ΔΙΟΕ 85/17.3.2004 απόφαση 
ανάθεσης αρμοδιοτήτων στους Υφυπουργούς Οικονο¬ 
μίας και Οικονομικών (ΦΕΚ Β /519). 

5. Την υπ’ αριθμ. ΔΙΔΚ/Φ.1/2/6139/23.3.2004 απόφαση 
ανάθεσης αρμοδιοτήτων στους Υφυπουργούς Εσωτερι¬ 
κών Δημόσιας Διοίκησης και Αποκέντρωσης (ΦΕΚ 
Β7517). 

6. Την υπ’ αριθμ. 14/5.4.2005 απόφαση του Δ.Σ. του Γ’ 
Πε.Σ.Υ.Π. Αττικής, αποφασίζουμε: 

Η υπ’ αριθμ. Α3β/οικ 14129/1986 (ΦΕΚ 829/Β/1986) 
υπουργική απόφαση «ΑΝΑΜΟΡΦΩΣΗ ΟΡΓΑΝΙΣΜΟΥ 
ΤΟΥ ΤΖΑΝΕΙΟΥ ΓΕΝΙΚΟΥ ΝΟΣΟΚΟΜΕΙΟΥ ΠΕΙΡΑΙΑ», η 
οποία τροποποιήθηκε και συμπληρώθηκε με τις Αποφά¬ 
σεις Α3α/1065 (ΦΕΚ 132/Β/1992), Α1 α/14192/1998 (ΦΕΚ 
2039/Β/1999), Υ4α/13503 (ΦΕΚ 308/Β/2001), Α1α/11971 
(ΦΕΚ 1956/Β/1999) και Υ4α/3697/2003 (ΦΕΚ 
1494/Β/2003), τροποποιείται και συμπληρώνεται όπως 
παρακάτω: 


Άρθρο μόνο 

1. Στο άρθρο 6, «Διάκριση Υπηρεσιών», στην 1η παρά¬ 
γραφο, προστίθεται ως περίπτωση (δ) η Υπηρεσία Πλη¬ 
ροφορικής. 

Κατά τα λοιπά, το τροποποιούμενο άρθρο παραμένει 
ως έχει. 

2. Στο άρθρο 9 «Διάρθρωση Διοικητικής Υπηρεσίας», η 
3η παράγραφος αναδιατυπώνεται ως εξής: 

«3. Η Υποδιεύθυνση Οικονομικού στα τμήματα: 

α. Οικονομικού 

β. Διατροφής 

και στα αυτοτελή γραφεία: 

α. Επιστασίας 

β. Ιματισμού». 

Κατά τα λοιπά, το τροποποιούμενο άρθρο παραμένει 
ως έχει. 

3. Προστίθεται άρθρο 9Α «Διάρθρωση Υπηρεσίας Πλη¬ 
ροφορικής» ως εξής: 

«Άρθρο 9Α 

Διάρθρωση Υπηρεσίας Πληροφορικής 

Η Υπηρεσία Πληροφορικής αποτελεί Διεύθυνση, και 
διαρθρώνεται στα παρακάτω τμήματα: 

1. Τμήμα Λειτουργίας και Διαχείρισης Λογισμικών 
Εφαρμογών (εοίΙννεΓβ) 

2. Τμήμα Λειτουργίας και Διαχείρισης Δικτύων και Εξο¬ 
πλισμού (03Γ0\Λ/3Γθ) 

3. Τμήμα Οργάνωσης/Ανάπτυξης Ειδικών Εφαρμογών 
και Στατιστικής Επεξεργασίας Δεδομένων.» 

4. Στο άρθρο 10 «Αρμοδιότητες Υπηρεσιών» επέρχο¬ 
νται οι παρακάτω τροποποιήσεις: 

α) καταργείται η περίπτωση η της παραγράφου 4, 
β) η υφιστάμενη παράγραφος (5) αναριθμείται σε πα¬ 
ράγραφο 6 και 

γ) προστίθεται νέα παρ. 5 ως εξής: 

«5. Αρμοδιότητες της Διεύθυνσης Πληροφορικής. 

Οι αρμοδιότητες της Διεύθυνσης πληροφορικής κατά 
τμήμα, είναι οι εξής: 

1. Τμήμα Λειτουργίας και Διαχείρισης Λογισμικών 
Εφαρμογών (δΟΡΤίΛ/ΑΒΕ): 

• Η εγκατάσταση κάθε νέας εφαρμογής πληροφορικής 
και η έναρξη λειτουργίας της. 

• Η διαχείριση της κάθε εφαρμογής από συστηματικής 
και λειτουργικής πλευράς. 

• Η εκπαίδευση του προσωπικού του νοσοκομείου και 
η αποτελεσματική εκμετάλλευση των συστημάτων πλη¬ 
ροφορικής. 

• Η συνεχής παρακολούθηση των νέων τεχνολογιών 
και η αξιολόγηση της δυνατότητας αξιοποίησης τους από 
το Νοσοκομείο. 

• Οι περιοδικές και ετήσιες εκθέσεις λειτουργίας. 

1. Τμήμα Λειτουργίας και Διαχείρισης Δικτύων και Υπο¬ 
λογιστών (ΗΑΒΟννΑΒΕ): 

Έχει την ευθύνη για: 

• τη διαχείριση και λειτουργία του πληροφορικού εξο¬ 
πλισμού, την βελτιστοποίηση της αξιοποίησης του εξο¬ 
πλισμού σε συνάρτηση και με τις εφαρμογές που λει¬ 
τουργούν σε κάθε τμήμα του εξοπλισμού, 

• την εγκατάσταση και συντήρηση τοπικού ή ευρύτε¬ 
ρου δικτύου υπολογιστών, 

• τη διαχείριση της πρόσβασης των χρηστών στο δί¬ 
κτυο, 

• τη διαχείριση της επικοινωνίας του εσωτερικού δικτύ¬ 
ου με εξωτερικά δίκτυα 

• την προστασία του δικτύου και την αριστοποίηση των 
πόρων του δικτύου, (δίσκων, κλπ) 

• τη διαχείριση της απόδοσης του δικτύου και τη σχε¬ 
δίαση της επέκτασης του δικτύου 

• τη κατάρτιση μελετών και τεχνικών προδιαγραφών 
για την προμήθεια εξοπλισμού πληροφορικής (Η/Υ, 3/\Λ/, 
5Υ5ΤΕΜ 3/ννκ.λπ.). 

3. Τμήμα Οργάνωσης/Ανάπτυξης Ειδικών Εφαρμογών 
και Στατιστικής Επεξεργασίας Δεδομένων (ΡΒΟϋΕΟΤ3 / 
ΟΑΤΑ): 

• Αναπτύσσει περιορισμένης έκτασης εφαρμογές για: 

• την επέκταση της λειτουργικότητας του δικτύου και 
των υποσυστημάτων της ιατρικής και διοικητικής υπηρε¬ 
σίας, 

• την προσαρμογή ειδικών πακέτων λογισμικού, για πε¬ 
ριορισμένης έκτασης εφαρμογές, 

• την παρακολούθηση των δεικτών ιατρο-νοσηλευτικής 
και διοικητικο-οικονομικής λειτουργίας του νοσοκομείου 

• την πρόσβαση στο διαδίκτυο. 

• Καταρτίζει το Στρατηγικό Πλάνο Πληροφορικής, με 
βάση τους γενικότερους στρατηγικούς στόχους του Νο¬ 
σοκομείου, αλλά και τις ειδικότερες λειτουργικές ανά¬ 
γκες του. 

• Παρακολουθεί την υλοποίηση του Στρατηγικού Πλά¬ 
νου και ενημερώνεται για την πορεία των έργων πληρο¬ 
φορικής, των τυχόν προβλημάτων ή καθυστερήσεων ή 
ακόμη και για τυχόν αποκλίσεις από τον αρχικά προβλε- 
πόμενο προϋπολογισμό έργων. 

• Υποβάλλει και δέχεται προτάσεις προς και από τα αρ¬ 
μόδια τμήματα για την εκπόνηση των μελετών και την πα¬ 
ρακολούθηση των διαδικασιών που σχετίζονται με την 
εγκατάσταση των νέων συστημάτων πληροφορικής, 

• Είναι υπεύθυνο για τη λήψη και γενικά τη συλλογή 
πληροφοριών από τα διάφορα υποσυστήματα του νοσο¬ 
κομείου για την διοίκηση και την ιατρική υπηρεσία. 

Κατά τα λοιπά το τροποποιούμενο άρθρο παραμένει ως 
έχει.» 

5. Στο άρθρο 15 «Προϊστάμενοι Υπηρεσιών», γίνονται οι 
παρακάτω τροποποιήσεις: 

α) στην παρ. 4 καταργείται η περίπτωση (η) 

β) η υφιστάμενη παράγραφος 5 μετονομάζεται σε πα¬ 
ράγραφο 6 και 

γ) Προστίθεται νέα παράγραφος 5 ως εξής: 

«5. Στη Υπηρεσία Πληροφορικής προΐστανται: 

α) Στη Διεύθυνση υπάλληλος της κατηγορίας ΠΕ του 
κλάδου Πληροφορικής ή υπάλληλος της κατηγορίας ΤΕ 
του κλάδου Πληροφορικής. 

Στα τμήματα Λειτουργίας και Διαχείρισης Λογισμικών 
Εφαρμογών, Διαχείρισης Δικτύων και Εξοπλισμού και ορ- 
γάνωσης/ανάπτυξης Ειδικών Εφαρμογών και Στατιστικής 
Επεξεργασίας δεδομένων, υπάλληλοιτης κατηγορίας ΠΕ 
του κλάδου Πληροφορικής ή του κλάδου ΠΕ Στατιστικής 
ή κατηγορίας ΤΕ του κλάδου Πληροφορικής και εν ελλεί¬ 
ψει, υπάλληλοιτης κατηγορίας ΔΕ του κλάδου Προσωπι¬ 
κού Ηλεκτρονικών Υπολογιστών. Κατά τα λοιπά τα τρο¬ 
ποποιούμενο άρθρο παραμένει ως έχει.» 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π.ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΝΙΚ. ΚΑΚΛΑΜΑΝΗΣ 
-♦- 

Αριθ.ΔΥΙ δ/70464 (3) 

Τροποποίηση της ΔΥ1 δ/89458/15.1.-2004 Ο.Ε. (Φ.Ε.Κ. 

1576/20.10.2004 τ. Β’) απόφασης Συγκρότησης Συμ¬ 
βουλίων Επιλογής και Αξιολόγησης Διευθυντών Ια¬ 
τρών Ε.Σ.Υ. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του υπ’ αριθμ. 2592/1953 ν.δ. (Φ.Ε.Κ. 
254/53 τ. Α’). 

2. Τις διατάξεις της παρ. 11 του άρθρου 11 του ν. 
2889/2001 (Φ.Ε.Κ. 37/2.3.2001 τ.Α’) «Βελτίωση και εκσυγ¬ 
χρονισμός του Εθνικού Συστήματος Υγείας και άλλες δια¬ 
τάξεις», όπως τροποποιήθηκε με το εδάφιο 4β της παρ. Δ 
του άρθρου 20 του ν. 3172/2003 (Φ.Ε.Κ. 197/6.8.2003 τ. 
Α’) «Οργάνωση και εκσυγχρονισμός των Υπηρεσιών Δη¬ 
μόσιας Υγείας και άλλες διατάξεις». 

3. Τις διατάξεις των παρ. 4 και 7 του άρθρου 43 του ν. 
3252/2004 (Φ.Ε.Κ. 132/16.7.2004τ. Α’) «ΣύστασηΈνωσης 
Νοσηλευτών - Νοσηλευτριών Ελλάδος και άλλες διατά¬ 
ξεις». 

4. Τις διατάξεις των άρθρων 1, 38 και 42 του ν. 
3329/2005 (Φ.Ε.Κ. 81/4.4.2005 τ. Α’) «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις». 

5. Την ΔΥ1 δ/89458/15.10.2004 Ο.Ε. (Φ.Ε.Κ. 1576/ 
20.10.2004τ. Β’) απόφαση, όπως τροποποιήθηκε μεταγε¬ 
νέστερα. 

6. Τη μη αποδοχή διορισμού του Μουτσόπουλου Χαρά¬ 
λαμπου. 

7. Το υπ’ αριθμ. 9758/29.6.2005 έγγραφο της Ιατρικής 
Σχολής του Εθνικού και Καποδιστριακού Πανεπιστημίου 
Αθηνών, αποφασίζουμε: 

1. Τροποποιούμε την ανωτέρω (5) σχετική απόφασή 
μας και διορίζουμε στο Συμβούλιο Επιλογής και Αξιολό¬ 
γησης Διευθυντών Ιατρών Ε.Σ.Υ. στην ειδικότητα της 
Ρευματολογίας τακτικό μέλος τον Βαϊόπουλο Γεώργιο, 
Καθηγητή Παθολογίας του Εθνικού και Καποδιστριακού 
Πανεπιστημίου Αθηνών, σε αντικατάσταση του Μουτσό¬ 
πουλου Χαράλαμπου, που δεν αποδέχθηκε το διορισμό 
του. 

2. Η θητεία του ανωτέρω διοριζομένου λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ.ΔΥΙ δ/66427 (4) 

Τροποποίηση της ΔΥ1δ/6422/31.1.2005 (ΦΕΚ 151/ 
7.2.2005 τ. Β') απόφασης Συγκρότησης του Τέταρτου 
Περιφερειακού Συμβουλίου, Επιλογής και Αξιολόγη¬ 
σης των Επιμελητών Α’ και Β’ Ιατρών Ε.Σ.Υ. αρμόδιο 
για την περιοχή ευθύνης των Δ.Υ.ΠΕ. Δυτικής Ελλά¬ 
δας, Πελοποννήσου, Ηπείρου και Ιονίων Νήσων, με 
έδρα τούτην έδρα της Δ.Υ.ΠΕ. Δυτικής Ελλάδας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του υπ’ αριθμ. 2592/1953 ν.δ. (Φ.Ε.Κ. 
254/53τ. Α’). 

2. Τις διατάξεις της παρ. 8 του άρθρου 11 του ν. 
2889/2001 (Φ.Ε.Κ. 37/2.3.2001 τ. Α’) «Βελτίωση και εκσυγ¬ 
χρονισμός του Εθνικού Συστήματος Υγείας και άλλες δια¬ 
τάξεις», όπωςτροποποιήθηκε μεταγενέστερα μετηνπαρ. 
12 του άρθρου 19 του ν. 3106/2003 (ΦΕΚ 30/03 τ. Α’) και 
τα εδάφια 1 και 4α της παρ. Δ του άρθρου 20 του ν. 
3172/2003 (ΦΕΚ 197/03τ. Α’). 

3. Τιςδιατάξειςτωνπαρ. 1,2,5,6 και 7του άρθρου 43 του 
ν. 3252/2004 (Φ.Ε.Κ. 132/16.7.2004 τ. Α’) «Σύσταση Ένω¬ 
σης Νοσηλευτών - Νοσηλευτριών Ελλάδος και άλλες δια¬ 
τάξεις». 

4. Τις διατάξειςτου άρθρου 20 του ν. 3293/2004 (Φ.Ε.Κ. 
231/26.11.2004 τ.Α’) «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις διατάξεις των άρθρων 1, 38 και 42 του ν. 
3329/2005 (Φ.Ε.Κ. 81/4.4.2005 τ. Α') «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις». 

6. Την υπ’αριθμ. ΔΥ1 δ/6422/31.1.2005 απόφαση (ΦΕΚ 
151/7.2.2005τ. Β’), όπωςτροποποιήθηκε μεταγενέστερα. 

7. Την από 27.4.2005 αίτηση παραίτησης του Ντρούλια 
Κωνσταντίνου. 

8. Την από 1.6.2005 αίτηση παραίτησης του Χήρα Κων¬ 
σταντίνου. 

9. Την υπ’ αριθμ. 10072/15.6.2005 απόφαση της Εκτε¬ 
λεστικής Επιτροπής του Κεντρικού Συμβουλίου Υγείας, 
αποφασίζουμε: 

1. Τροποποιούμε την υπ’ αριθμ. ΔΥ1 δ/6422/31.1.2005 
(ΦΕΚ 151/7.2.2005 τ. Β’) απόφαση και διορίζουμε στο Τέ¬ 
ταρτο Περιφερειακό Συμβούλιο Επιλογής και Αξιολόγη¬ 
σης των Επιμελητών Α’ και Β’ Ιατρών Ε.Σ.Υ., αρμόδιο για 
την περιοχή ευθύνης των Δ.Υ.ΠΕ. Δυτικής Ελλάδας, Πε¬ 
λοποννήσου, Ηπείρου και Ιονίων Νήσων, με έδρα του την 
έδρα της Δ.Υ.ΠΕ. Δυτικής Ελλάδας τα κατωτέρω πρόσω¬ 
πα: 

α) στην ειδικότητα της Ενδοκρινολογίας τακτικό μέλος 
τον Παπαγεωργίου Γεώργιο, Διευθυντή Παθολογίας στο 
Γενικό Νοσοκομείο Μολάων, σε αντικατάσταση του Χήρα 
Κωνσταντίνου, που παραιτήθηκε, 

β) στην ειδικότητα της Χειρουργικής Παίδων εισηγητή 
τον Σολωμού Γεώργιο, Διευθυντή Χειρουργικής στο Γενι¬ 
κό Νοσοκομείο Σπάρτης σε αντικατάσταση του Ντρούλια 
Κωνσταντίνου, που παραιτήθηκε. 

2. Οι ανωτέρω διορίζονται για το υπόλοιπο της θητείας 
των αντικαθισταμένων. 

3. Κατά τα λοιπά ισχύει η ανωτέρω τροποποιούμενη 
απόφαση, όπωςτροποποιήθηκε μεταγενέστερα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΔΥΙ δ/59258 (5) 

Τροποποίηση της ΔΥ1 δ/39334/3.5.2005 (ΦΕΚ 623/ 
10.5.2005 τ. Β’) απόφασης Συγκρότησης του Τέταρ¬ 
του Περιφερειακού Συμβουλίου Επιλογής και Αξιολό¬ 
γησης των Επιμελητών Α’ και Β’ Ιατρών Ε.Σ.Υ. αρμόδιο 
για την περιοχή ευθύνης των Δ.Υ.ΠΕ. Δυτικής Ελλά¬ 
δας, Πελοποννήσου, Ηπείρου και Ιονίων Νήσων, με 
έδρα του την έδρα της Δ.Υ.ΠΕ. Δυτικής Ελλάδας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του υπ’ αριθμ. 2592/1953 ν.δ. (Φ.Ε.Κ. 
254/53 τ.Α’). 

2. Τις διατάξεις της παρ. 8 του άρθρου 11 του ν. 
2889/2001 (Φ.Ε.Κ. 37/2.3.2001 τ. Α’) «Βελτίωση καιεκσυγ- 
χρονισμόςτου Εθνικού Συστήματος Υγείας και άλλες δια¬ 
τάξεις» , όπως τροποποιή θη κε μεταγενέστερα με τη ν παρ. 
12 του άρθρου 19 του ν. 3106/2003 (ΦΕΚ 30/03 τ. Α’) και 
τα εδάφια 1 και 4α της παρ. Δ του άρθρου 20 του ν. 
3172/2003 (ΦΕΚ 197/2003τ. Α’). 

3. Τις διατάξειςτωνπαρ. 1,2,5,6 και7του άρθρου 43 του 
ν. 3252/2004 (Φ.Ε.Κ. 132/16.7.2004τ. Α’) «Σύσταση Ένω¬ 
σης Νοσηλευτών - Νοσηλευτριών Ελλάδος και άλλες δια¬ 
τάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ. Α’) «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις διατάξεις των άρθρων 1, 38 και 42 του ν. 
3329/2005 (Φ.Ε.Κ. 81/4.4.2005 τ. Α’) «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις». 

6. Την υπ’ αριθμ. Υ1 δ/39334/3.5.2005 απόφαση (ΦΕΚ 
623/10.5.2005τ. Β’), όπωςτροποποιήθηκε μεταγενέστε¬ 
ρα. 

7. Την από 1.6.2005 αίτηση παραίτησης του Χήρα Κων¬ 
σταντίνου. 

8. Την υπ’ αριθμ. 10072/15.6.2005 απόφαση της Εκτε¬ 
λεστικής Επιτροπής του Κεντρικού Συμβουλίου Υγείας, 
αποφασίζουμε: 

1. Τροποποιούμε την ΔΥ1 δ/39334/3.5.2005 (ΦΕΚ 
623/10.5.2005 τ. Β’) απόφαση και διορίζουμε στο Τέταρ¬ 
το Περιφερειακό Συμβούλιο Επιλογής και Αξιολόγησης 
των Επιμελητών Α’ και Β’ Ιατρών Ε.Σ.Υ., αρμόδιο για τη πε¬ 
ριοχή ευθύνης των Δ.Υ.ΠΕ. Δυτικής Ελλάδας, Πελοπον¬ 
νήσου, Ηπείρου και Ιονίων Νήσων, με έδρα του την έδρα 
της Δ.Υ.ΠΕ. Δυτικής Ελλάδας στην ειδικότητα της Παθο¬ 
λογίας: 

α) τακτικό εισηγητή τον Παπαγεωργίου Γεώργιο, Διευ¬ 
θυντή Παθολογίας στο Γενικό Νοσοκομείο Μολάων, σε 
αντικατάσταση του Χήρα Κωνσταντίνου, που παραιτήθη¬ 
κε. 

β) αναπληρωτή εισηγητή τον Γέργο Απόστολο, Ανα¬ 
πληρωτή Διευθυντή Παθολογίας στο Γενικό Νοσοκομείο 
Λευκάδας, σε αντικατάσταση του Παπαγεωργίου Γεώργι- 
ου, που διορίζεται εισηγητής. 

2. Οι ανωτέρω διορίζονται για το υπόλοιπο της θητείας 
των αντικαθιστάμενων. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΔΥΙ δ/οικ. 75410 (6) 

Συμπλήρωση του Τέταρτου Περιφερειακού Συμβουλίου 
Επιλογής και Αξιολόγησης των Επιμελητών Α’ και Β' Ια¬ 
τρών Ε.Σ.Υ., αρμόδιο για την περιοχή ευθύνης των 
Δ.Υ.ΠΕ. Δυτικής Ελλάδας, Πελοποννήσου, Ηπείρου 
και Ιονίων Νήσων, με έδρα του την έδρα της Δ.Υ.ΠΕ. 
Δυτικής Ελλάδας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/53 τ. Α’). 

2. Τις διατάξεις της παρ. 8 του άρθρου 11 του ν. 
2889/2001 (Φ.Ε.Κ. 37/2.3.2001 τ. Α’) «Βελτίωση καιεκσυγ- 
χρονισμόςτου Εθνικού Συστήματος Υγείας και άλλες δια¬ 
τάξεις», όπωςτροποποιήθηκε μεταγενέστερα μετηνπαρ. 
12 του άρθρου 19 του ν. 3106/2003 (Φ.Ε.Κ. 30/2003 τ. Α’) 
και τα εδάφια 1 και 4α της παρ. Δ του άρθρου 20 του ν. 
3172/2003 (Φ.Ε.Κ. 197/03 τ.Α’). 

3. Τις διατάξεις των παρ. 4 και 7 του άρθρου 43 του ν. 
3252/2004 (Φ.Ε.Κ. 132/16.7.2004τ. Α’) «Σύσταση Ένωσης 
Νοσηλευτών - Νοσηλευτριών Ελλάδος, και άλλες διατά¬ 
ξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ. Α’) «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις διατάξεις των άρθρων 1, 38 παρ.3 και 42 του ν. 
3329/2005 (Φ.Ε.Κ. 81/4.4.2005τ.Α’) «Εθνικό Σύστημα Υγεί¬ 
ας και Κοινωνικής Αλληλεγγύης και λοιπές διατάξεις». 

6. Τις ΔΥ1 δ/6422/31.1.2005 (ΦΕΚ 151/7.2.2005 τ. Β’), 
ΔΥ1 δ/26885/23.3.2005 (ΦΕΚ 411/31.3.2005 τ. Β’), ΔΥΙδ/ 
30412/13.4.2005 (ΦΕΚ548/25.4.2005τ.Β’) καιΔΥΙ δ/39334/ 
3.5.2005 (ΦΕΚ 623/10.5.2005 τ.Β’) αποφάσεις μας, όπως 
τροποποιήθηκαν μεταγενέστερα, αποφασίζουμε: 

1. Συμπληρώνουμε το Τέταρτο Περιφερειακό Συμβού¬ 
λιο Επιλογής και Αξιολόγησης των Επιμελητών Α’ και Β’ 
Ιατρών Ε.Σ.Υ., αρμόδιο για την περιοχή ευθύνης των 
Δ.Υ.ΠΕ. Δυτικής Ελλάδας, Πελοποννήσου, Ηπείρου και 
Ιονίων Νήσων, με έδρα του την έδρα της Δ.Υ.ΠΕ. Δυτικής 
Ελλάδας, για τις ειδικότητες που συγκροτήθηκαν με τις 
ΔΥ1δ/6422/31.1.2005 (ΦΕΚ 151/7.2.2005 τ. Β’), ΔΥΙδ/ 
26885/23.3.2005 (ΦΕΚ 411/31.3.2005 τ. Β’), ΔΥΙδ/ 
30412/13.4.2005 (ΦΕΚ 548/25.4.2005 τ.Β’) και ΔΥΙδ/ 
39334/3.5.2005 (ΦΕΚ623/10.5.2005τ.Β’) αποφάσεις μας, 
όπως τροποποιήθηκαν μεταγενέστερα και διορίζουμε 
Πρόεδρο του Συμβουλίου για τις Μονάδες Κοινωνικής 
Φροντίδας τον Αντιπρόεδρο του Διοικητικού Συμβουλίου 


της οικείας Δ.Υ.ΠΕ., με αναπληρωτή του τον Πρόεδρο του 
Διοικητικού Συμβουλίου της οικείας Μονάδας Κοινωνικής 
Φροντίδας. 

2. Η θητεία των ανωτέρω διοριζομένων λήγει με το υπό¬ 
λοιπο της θητείας των άλλων μελών του Συμβουλίου. 

3. Κατά τα λοιπά ισχύουν οι ανωτέρω τροποποιούμενες 
αποφάσεις, όπως τροποποιήθηκαν μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΔΥΙ δ/66442 (7) 

Συγκρότηση Εθνικής Επιτροπής Πανδημίας Γρίπης. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 128 του π. δ/τος 95/2000 
(ΦΕΚ 76/10.3.2000 τεύχος Α') «Οργανισμός του Υπουρ¬ 
γείου Υγείας και Πρόνοιας», όπως τροποποιήθηκε μετα¬ 
γενέστερα. 

2. Τις διατάξεις του άρθρου 13 του ν. 2690/1999 (ΦΕΚ 
45/1999τ.Α') κύρωσητου κώδικα διοικητικής διαδικασίας 
και άλλες διατάξεις. 

3. Τις διατάξεις της παρ. 2 του άρθρου 8 του ν. 
1579/1985 «Ρυθμίσεις για την εφαρμογή και ανάπτυξη 
του ΕΣΥ» ΦΕΚ Α /217. 

4. Την υπ’ αριθμ. ΔΥΙδ/οικ.52353 απόφασή μας. 

5. Τις αρμοδίως υποβληθείσες προτάσεις. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού με δεδομένο ότι η σχετική απόφαση θα 
προκύψει από την έκδοση κοινής υπουργικής απόφασης 
για τον καθορισμό αμοιβής ή αποζημίωσης, αποφασίζουμε: 

I. Συγκροτούμε την Εθνική Επιτροπή Πανδημίας Γρίπης 
και διορίζουμε μέλη της τα κατωτέρω πρόσωπα: 

1. Τον Υπουργό Υγείας και Κοινωνικής Αλληλεγγύης, ως 
Πρόεδρο, με αναπληρωτές του τους Υφυπουργούς και 
τον Γ ενικό Γ ραμματέα του Υπουργείου Υγείας και Κοινω¬ 
νικής Αλληλεγγύης. 

2. Ευσταθίου Παναγιώτη, Αναπληρωτή Πρόεδρο του 
Συντονιστικού Τομέα Υγείας (Σ.Ο.Τ.Υ.). 

3. Τον Γενικό Διευθυντή Υγείας του Υπουργείου Υγείας 
και Κοινωνικής Αλληλεγγύης με αναπληρώτριά του την 
Παπαδιά Αλεξάνδρα, Διευθύντρια της Διεύθυνσης Ανά¬ 
πτυξης Μονάδων Υγείας. 

4. Τον Γενικό Διευθυντή Δημόσιας Υγείας του Υπουρ¬ 
γείου Υγείας και Κοινωνικής Αλληλεγγύης με αναπληρώ- 
τριά του την Κύρλεση Αθηνά, Διευθύντρια της Διεύθυν¬ 
σης Δημόσιας Υγιεινής. 

5. Τον Γενικό Διευθυντή Διοικητικής Υποστήριξης και 
Τεχνικών Υποδομών με αναπληρωτή του τον Παπαγεωρ¬ 
γίου Χρήστο, Διευθυντή της Διεύθυνσης Προσωπικού. 

6. Τον Γενικό Διευθυντή Κοινωνικής Αλληλεγγύης του 
Υπουργείου Υγείας και Κοινωνικής Αλληλεγγύης με ανα¬ 
πληρωτή του τον Τασσόπουλο Ιωάννη, Διευθυντή της Δι¬ 
εύθυνσης Κοινωνικής Αντίληψης και Αλληλεγγύης. 

7. Κατσικάρου Σταυρούλα, Διευθύντρια της Διεύθυν¬ 
σης Παλλαϊκής Άμυνας-Πολιτικής Σχεδίασης Εκτάκτου 
Ανάγκης (Π.Α.Μ./Π.Σ.Ε.Α.) με αναπληρωτή της τον Τα- 

μπάκη Ευάγγελο, Τμηματάρχη της Διεύθυνσης Παλλαϊ¬ 
κής Άμυνας-Πολιτικής Σχεδίασης Εκτάκτου Ανάγκης 
(Π.Α.Μ./Π.Σ.Ε.Α.). 

8. Χατζάκη Άγγελο, Καθηγητή Επιδημιολογίας στην Ια¬ 
τρική Σχολή του Εθνικού και Καποδιστριακού Πανεπιστη¬ 
μίου Αθηνών, Πρόεδρο του Κέντρου Ελέγχου Ειδικών Λοι¬ 
μώξεων (Κ.Ε.Ε.Λ.) με αναπληρώτριά του την Σπάλα Γε¬ 
ωργία, Ιατρό Πνευμονολόγο, Υπεύθυνη του τμήματος 
Επιδημιολογικής Επιτήρησης ΚΕΕΛ. 

9. Παναγιωτόπουλο Παναγιώτη, Παιδίατρο, Καθηγητή 
στην Εθνική Σχολή Δημόσιας Υγείας (ΕΣΔΥ) και με ανα- 
πληρώτριά του την Μπαρμπούνη Αναστασία, Παιδίατρο 
και, ως εκπροσώπουςτης Εθνικής Σχολής Δημόσιας Υγεί¬ 
ας (ΕΣΔΥ). 

10. Κοντό Βασίλειο, Κτηνίατρο, Καθηγητή στην Εθνική 
Σχολή Δημόσιας Υγείας (ΕΣΔΥ), με αναπληρωτή του τον 
Παπαδογιαννάκη Εμμανουήλ, Κτηνίατρο, ως Εκπροσώ¬ 
πους του τομέα Κτηνιατρικής Δημόσιας Υγείας της 
ΕΣΔΥ. 

11. Συριοπούλου Βασιλική, Καθηγήτρια Παιδιατρικής, 
Γενικό Νοσοκομείο Παίδων Αθηνών «ΑΓΙΑ ΣΟΦΙΑ» με ανα- 
πληρώτριά της την Κανακούδη Φλωρεντία, Καθηγήτρια 
Παιδιατρικής στο Αριστοτέλειο Πανεπιστήμιο Θεσσαλο¬ 
νίκης, Γενικό Νοσοκομείο Θεσσαλονίκης «ΙΠΠΟΚΡΑ- 
ΤΕΙΟ», ως εκπρόσωποι της Επιτροπής Εμβολιασμών 

12. Μεντή Ανδρέα, Υπεύθυνο του Κέντρου Αναφοράς 
Γρίπης Ν. Ελλάδος και Κυριαζοπούλου-Δαλαΐνα Βασιλι¬ 
κή, Καθηγήτρια Μικροβιολογίας-Ιολογίας με αναπληρω¬ 
τές τους αντιστοίχως, τον Κοσσυβάκη Αθανάσιο και Γκι- 
ούλα Γεωργία, λέκτορα Ιατρικής Μικροβιολογίας ως εκ¬ 
πρόσωποι των Κέντρων Αναφοράς Γρίπης Αθηνών - 
Θεσσαλονίκης. 

13. Γιαβή Βασιλική,του κλάδου Π.Ε. Διοικητικού μεανα- 
πληρώτριά της την Βλάχου Αγγελική του κλάδου Π.Ε. Δι¬ 
οικητικού ως εκπρόσωποι του Υπουργείου Εσωτερικών, 
Δημόσιας Διοίκησης και Αποκέντρωσης (υπεύθυνοι για 
τις νομαρχιακές αυτοδιοικήσεις). 

14. Βαγιωνά Δημήτριο, Φαρμακοποιό, Πρόεδρο του 
Εθνικού Οργανισμού Φαρμάκων (ΕΟΦ) με αναπληρωτή 
τουτονΔημόπουλο Γεώργιο, Χημικό, Πρόεδρο του Ινστι¬ 
τούτου Φαρμακευτικής Έρευνας και Τεχνολογίας (ΙΦΕΤ). 

15. Γιαμαρέλλου Ελένη, Καθηγήτρια Λοιμωξιολογίας 
στην Ιατρική Σχολή του Εθνικού και Καποδιστριακού Πα¬ 
νεπιστημίου Αθηνών, Δ' Πανεπιστημιακή Κλινική Πανεπι¬ 
στημιακού Γενικού Νοσοκομείου «ΑΤΤΙΚΟΝ». 

16. Σκουτέλη Αθανάσιο, Καθηγητή Παθολογίας- Λοιμω- 
ξιολογίας, Ε' Παθολογική Κλινική & ΜΕΛ Γενικού Νοσο¬ 
κομείου Αθηνών «ΕΥΑΓΓΕΛΙΣΜΟΣ». 

17. Σαρόγλου Γεώργιο, Καθηγητή Παθολογίας-Λοιμω- 
ξιολογίας στο Τμήμα Νοσηλευτικής Πανεπιστημίου Αθη¬ 
νών. 

18. Κωνσταντόπουλο Ανδρέα, Καθηγητής Παιδιατρι¬ 
κής· 

19. Καλαποθάκη Βικτώρια, Καθηγήτρια Επιδημιολο¬ 
γίας, Εργαστήριο Υγιεινής και Επιδημιολογίας Πανεπι¬ 
στημίου Αθηνών. 

20. Αντωνιάδη Αντώνη, Καθηγητή Μικροβιολογίας, Αρι- 
στοτέλειο Πανεπιστήμιο Θεσσαλονίκης. 

21. Δελέπογλου Στέφανο, υπάλληλο της Νομαρχιακής 
Αυτοδιοίκησης Πέλλας, με αναπληρωτή του τον Αλεξαν- 
δρόπουλο Θωμά υπάλληλο του Υπουργείου Αγροτικής 
Ανάπτυξης & Τροφίμων, του κλάδου ΠΕ3 Κτηνιατρικού, 
ως εκπροσώπους του Υπουργείου Αγροτικής Ανάπτυξης, 
και Τροφίμων. 


22. Γρίβα Θεόδωρο, Πχο (ΥΙ), με αναπληρωτή του τον 
Κουτουλάκη Εμμανουήλ, Τχη (ΥΙ), ως εκπρόσωποι των 
Ενόπλων Δυνάμεων (ΔΥΓ/ΓΕΕΘΑ). 

23. Γκόλια Ευσταθία, υπάλληλο του κλάδου Π.Ε. Χημι¬ 
κών Μηχανικών με αναπληρώτριά της την Κάλλια Ζαφεί¬ 
ρια, υπάλληλο του κλάδου ΠΕ Ψυχολόγων, ως εκπροσώ¬ 
πους της Γ ενικής Γ ραμματείας Πολιτικής Προστασίας. 

24. Γερονικολό Κωνσταντίνο, Γενικό Διευθυντή του 
Υπουργείου Ανάπτυξης με αναπληρώτριά του την Τσα- 
γκαράκου Ολυμπία, Διευθύντρια στο ίδιο Υπουργείο. 

25. Ζαγορίτου Ευφροσύνη, ως εκπρόσωπο του Γ ραφεί¬ 
ου Τύπου του Υπουργείου Υγείας και Κοινωνικής Αλλη¬ 
λεγγύης. 

II. Την Εκτελεστική Επιτροπή Πανδημίας Γρίπης αποτε¬ 
λούν τα κατωτέρω πρόσωπα: 

1. Ευσταθίου Παναγιώτης, Αναπληρωτής Πρόεδρος 
του Συντονιστικού Τομέα Υγείας (Σ.Ο.Τ.Υ.), ως Πρόε¬ 
δρος. 

2. Ο Γενικός Διευθυντής Υγείας του Υπουργείου Υγεί¬ 
ας και Κοινωνικής Αλληλεγγύης με αναπληρώτριά του την 
Παπαδιά Αλεξάνδρα, Διευθύντρια της Διεύθυνσης Ανά¬ 
πτυξης Μονάδων Υγείας. 

3. Ο Γενικός Διευθυντής Δημόσιας Υγείας του Υπουρ¬ 
γείου Υγείας και Κοινωνικής Αλληλεγγύης με αναπληρώ- 
τριά του την Κύρλεση Αθηνά, Διευθύντρια της Διεύθυν¬ 
σης Δημόσιας Υγιεινής. 

4. Ο Γενικός Διευθυντής Διοικητικής Υποστήριξης και 
Τεχνικών Υποδομών με αναπληρωτή του τον Παπαγεωρ- 
γίου Χρήστο, Διευθυντή της Διεύθυνσης Προσωπικού. 

5. Ο Γενικός Διευθυντής Κοινωνικής Αλληλεγγύης του 
Υπουργείου Υγείας και Κοινωνικής Αλληλεγγύης με ανα¬ 
πληρωτή του τον Τασσόπουλο Ιωάννη, Διευθυντή της Δι¬ 
εύθυνσης Κοινωνικής Αντίληψης και Αλληλεγγύης. 

6. Χατζάκης Άγγελος, Καθηγητής Επιδημιολογίας στην 
Ιατρική Σχολή του Εθνικού και Καποδιστριακού Πανεπι¬ 
στημίου Αθηνών, Πρόεδρο του Κέντρου Ελέγχου Ειδικών 
Λοιμώξεων (Κ.Ε.Ε.Λ.) με αναπληρώτριάτου την Σπάλα Γε¬ 
ωργία, Ιατρό Πνευμονολόγο, Υπεύθυνη του τμήματος 
Επιδημιολογικής Επιτήρησης ΚΕΕΛ. 

7. Γ ιαβή Βασιλική, του κλάδου Π.Ε. Διοικητικού με ανα- 
πληρώτριά της την Βλάχου Αγγελική του κλάδου Π.Ε. Δι¬ 
οικητικού, ως εκπρόσωποι του Υπουργείου Εσωτερικών, 
Δημόσιας Διοίκησης και Αποκέντρωσης (υπεύθυνοι για 
τις νομαρχιακές αυτοδιοικήσεις). 

8. Βαγιωνάς Δημήτριος, Φαρμακοποιό, Πρόεδρο του 
Εθνικού Οργανισμού Φαρμάκων (ΕΟΦ) με αναπληρωτή 
του τον Δημόπουλο Γεώργιο, Χημικό, Πρόεδρο του Ινστι¬ 
τούτου Φαρμακευτικής Έρευνας και Τεχνολογίας (ΙΦΕΤ). 

III. Υπεύθυνοι Διοικητικής Υποστήριξης των ανωτέρω 
Επιτροπών ορίζονται οι κατωτέρω: 

1. Ηλιόπουλος Δημήτριος, Ιατρός Δημόσιας Υγείας, 
υπάλληλος ΚΕ.Ε.Λ. 

2. Τσερώνη Μαρία, υπάλληλοςτου ΚΕ.Ε.Λ,. του κλάδου 
ΤΕ Νοσηλευτριών, με διάθεση στο ΣΟ.Τ.Υ. του Υπουργεί¬ 
ου Υγείας και Κοινωνικής Αλληλεγγύης. 

IV. Ως Γραμματείς της Εθνικής Επιτροπής Πανδημίας 
Γ ρίπης ορίζονται οι: 

1. Τσουμάνη Μαρίνα, υπάλληλοςτου ΚΕ.Ε.Λ. του κλά¬ 
δου ΤΕ Νοσηλευτριών, με διάθεση στο ΣΟ.Τ.Υ. του 
Υπουργείου Υγείας και Κοινωνικής Αλληλεγγύης. 

2. Ρηγάτου Βασιλική, υπάλληλοςτου Υπουργείου Υγεί¬ 
ας και Κοινωνικής Αλληλεγγύης του κλάδου ΔΕ Βοηθών 
Φαρμακείων, με διάθεση στο ΣΟ.Τ.Υ. 




14548 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 10160 (8) 

Σύσταση Αμιγούς Δημοτικής Επιχείρησης με την επωνυ¬ 
μία «Αναπτυξιακή Δημοτική Επιχείρηση Δ. Μόβρης 
(Α.Δ.Ε.Μ.)» του Νομού Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 277 - 292 του π.δ. 410/1995 
(«Δημοτικός και Κοινοτικός Κώδικας») ΦΕΚ Α - 231. 

2. Την υπ’ αριθμ. 38/2005 απόφαση του Δημοτικού Συμ¬ 
βουλίου Μόβρης, με την οποία συστήνεται Αμιγής Δημο¬ 
τική Επιχείρηση στον Δήμο με την επωνυμία: Αμιγής Ανα¬ 
πτυξιακή Δημοτική Επιχείρηση Δ. Μόβρης «Α.Δ.Ε.Μ.» και 
τη συνημμένη οικονομοτεχνική μελέτη βιωσιμότητάςτης. 

3. Το υπ’ αριθμ. 2777/27.5.2005 έγγραφο της Διεύθυν¬ 
σης Σχεδιασμού & Ανάπτυξης της Π.Δ.Ε. με το οποίο μας 
διαβίβασε την από 25.5.2005 αξιολόγηση της εν λόγω οι¬ 
κονομοτεχνικής μελέτης, αποφασίζουμε: 

1. Συστήνουμε Αμιγή Δημοτική Επιχείρηση στον Δήμο 
Μόβρης του Νομού Αχαΐας με την επωνυμία «Αμιγής Ανα¬ 
πτυξιακή Δημοτική Επιχείρηση Δ. Μόβρης “Α.Δ.Ε.Μ.”» με 
έδρα την έδρα του Δήμου Μόβρης. 

2. ΣΚΟΠΟΣ της Επιχείρησης είναι: 

• α) Η μελέτη - κατασκευή και συντήρηση κοινωφελών 
έργων υποδομής. 

• β) Η ανάληψη δραστηριοτήτων με στόχο την πραγμα¬ 
τοποίηση εσόδων. 

• γ) Η ανάληψη δραστηριοτήτων με στόχο την πολιτι¬ 
στική ανάπτυξη του Δήμου. 

• δ) Η εκτέλεση έργων που ανήκουν στη σφαίρα της 
ιδιωτικής οικονομίας (εμπορική, βιομηχανική, βιοτεχνική 
δραστηριότητα). 

• ε) Η ανάληψη δραστηριοτήτων με στόχο την ολοκλη¬ 
ρωμένη τουριστική ανάπτυξη του Δήμου καθώς και την 
ανάπτυξη των κοινωνικών του υποδομών. 

• στ) Η παραγωγή αγαθών και υπηρεσιών σε τρίτους 
καθώς και η δια βίου κατάρτιση με την παροχή εκπαιδευ¬ 
τικών υπηρεσιών. 

• ζ) Η σύναψη προγραμματικών συμβάσεων σύμφωνα 
με την προβλεπόμενη και ισχύουσα νομοθεσία. 

• η) Η ενθάρρυνση και ενίσχυση του ρεύματος παλιν- 
νόστησης των αποδήμων Ελλήνων. 

• θ) Κάθε τυχόν άλλη δραστηριότητα που συμβάλλει 
στην πολύπλευρη ανάπτυξη του Δήμου και της ευρύτε¬ 
ρης όμορης διαδημοτικής περιοχής. 

3. Πόροι της Επιχείρησης είναι: 

• α) κάθε είδους έσοδο από την άσκηση των δραστη¬ 
ριοτήτων της. 

• β) πρόσοδοι απάτην περιουσία της, δάνεια, κληρονο¬ 
μιές ή δωρεές. 

• γ) τυχόν επιχορηγήσεις. 

4. ΚΕΦΑΛΑΙΑ της Επιχείρησης είναι η άπαξ συμμετοχή 
του Δήμου Μόβρης, ο οποίος θα καταβάλλει με την δημο¬ 
σίευση της παρούσας στο Φ.Ε.Κ. χρηματικό ποσό εξήντα 


χιλιάδων (60.000,00) ευρώ στην Επιχείρηση ως επιχειρη¬ 
σιακό της κεφάλαιο. 

5. Η διάρκεια της Επιχείρησης ορίζεται σε είκοσι (20) 
έτη αρχομένης από την ημερομηνία δημοσίευσης της συ¬ 
στατικής πράξης αυτής στο Φ.Ε.Κ. 

6. Διοίκηση της Επιχείρησης. 

Η εν λόγω Επιχείρηση διοικείται από το Διοικητικό της 
Συμβούλιο, αποτελούμενο από επτά (7) μέλη οριζόμενα 
με απόφαση του Δημοτικού Συμβουλίου μαζί με τους ανα¬ 
πληρωτές τους. Στην ίδια απόφαση το Δημοτικό Συμβού¬ 
λιο ορίζει τον Πρόεδρο και τον Αντιπρόεδρο του Διοικητι¬ 
κού Συμβουλίου της Επιχείρησης. 

Από τα παραπάνω μέλη του Δ.Σ. της Επιχείρησης: 

• α) πέντε (5) μέλη είναι αιρετοί (Δημοτικοί Σύμβουλοι), 
όπως επίσης και οι αναπληρωματικοί αυτών. Από τα εν λό¬ 
γω αιρετά μέλη ένας (1) προέρχεται (όπως και ο αναπλη¬ 
ρωτής του) από την μειοψηφία. Επίσης, στην περίπτωση 
κατά την οποία η Επιχείρηση απασχολήσει πάνω από εί¬ 
κοσι (20) εργαζόμενους, τότε την θέση ενός έκτων αιρε¬ 
τών Συμβούλων της πλειοψηφίας καταλαμβάνει ένας εκ¬ 
πρόσωπος των εργαζομένων στην Επιχείρηση, 

• β) ένα (1) μέλος είναι εκπρόσωπος ενός κοινωνικού 
φορέα της περιοχής και σαν τέτοιος φορέας ορίζεται ο 
Εκπολιτιστικός Σύλλογος Σαγεΐκων «Η Νεότης», ο εκπρό¬ 
σωπος του οποίου ορίζεται με τον αναπληρωτή του από 
το Διοικητικό Συμβούλιο του ως άνω κοινωνικού φορέα 
και 

• ένα (1) μέλος είναι κάτοικος-δημότης του Δήμου Μό¬ 
βρης, όπως και ο αναπληρωτής του, οι οποίοι κατά την 
κρίση του Δημοτικού Συμβουλίου θα έχουν πείρα ή σχετι¬ 
κές γνώσεις με το αντικείμενο της Επιχείρησης. 

Η εν λόγω Επιχείρηση μπορεί μετά από απόφαση του 
Διοικητικού της Συμβουλίου να προσλάβειΔιευθυντή ή να 
ορισθεί ως Διευθυντής ένα από τα μέλη του Διοικητικού 
Συμβουλίου. 

Η θητείατου Διοικητικού Συμβουλίου ακολουθεί την Δη¬ 
μοτική - Κοινοτική περίοδο. 

7. Η Επιχείρηση εκπροσωπείται ενώπιον κάθε Αρχής 
από τον Πρόεδρο του Διοικητικού της Συμβουλίου και σε 
περίπτωση κωλύματος του από τον Αντιπρόεδρο. 

8. ΔΙΑΛΥΣΗ: Η Επιχείρηση διαλύεται: 

• α) είτε με απόφαση του Δημοτικού Συμβουλίου Μό¬ 
βρης που θα έχει ληφθεί με την απόλυτη προβλεπομένη 
πλειοψηφίατων μελών του 

• β) είτε όταν παρέλθει (χωρίς να ανανεωθεί) η χρονική 
διάρκειά της των είκοσι χρόνων 

• γ) είτε σε περίπτωση πτώχευσης αυτής. 

Σε περίπτωση διάλυσης αυτής ακολουθεί η εκκαθάριση 
που γίνεται σύμφωνα με τις ισχύουσες κάθε φορά υπό 
του Νόμου διατάξεις. 

Από την δημοσίευση της παρούσας στο Φ.Ε.Κ. προκα- 
λείται δαπάνη μόνο σε βάρος του ισχύοντος προϋπολογι¬ 
σμού του Δήμου Μόβρης οικονομικού έτους 2005, ύψους 
εξήντα χιλιάδων (60.000,00) ευρώ, η οποία και είναι εγγε¬ 
γραμμένη υπό Κ.Α.Ε. 70-7511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2005 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 

ΚΙΜΩΝ ΔΕΛΗ ΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




